# Botgeta muntanyenca

La botgeta muntanyenca (Alyssum montanum), és una espècie de planta herbàcia de la família de les brassicàcies.
També pot rebre el nom de botja groga.

## Descripció

Planta perenne de fins a 20 cm, formen grups de plantes més o menys compactes, ramificada a partir de la base, de color verda cendrosa. Cep llenyós. Tiges floríferes erectes i ascendents. Fulles cobertes de pèls estavellats, de vegades amb alguns pèls asimètrics en el marge; les fulles inferiors oblongues i atenuades en un curt pecíol, les fulles superiors més grans i estretes.
Raïms que s'allarguen progressivament durant l'antesi. Sèpals verds, amb la cara externa coberta de pèls estavellats, bifurcats, alçats, més nombrosos en els sèpals mitjans. Pètals grocs d'uns 4 mm, amb pèls estavellats. Estams laterals amb un apèndix sencer o dentat, soldat a la base del filament; els mitjans, amb filaments alats, amb una dent sencera. Ovari pubescent. Fruits 5 mm, suborbiculars, amb valves cobertes de pèls estavellats. Dues llavors per lòcul.

### Hàbitat

Sòls calcaris i calcari dolomítics.

### Distribució

Eurosiberiana, Mediterrània i Nord-africana.

## Taxonomia

Alyssum montanum va ser descrit el 1753 per Carl von Linné i publicat en el 2n volum de Species Plantarum.
* Alyssum montanum descrit per Brot. és Alyssum alyssoides de L.
* Alyssum montanum descrit per Pall. és Alyssum lenense d'Adams
* Alyssum montanum descrit per Patrin és Alyssum canescens de DC.

### Sinonímia

NOTA: Els noms que presenten lligals són sinònims en altres espècies:
* Aduseton montanum
* Adyseton bertolonii
* Adyseton diffusum
* Adyseton montanum
* Alyssum albescens
* Alyssum arenarium
* Alyssum beugesiacum
* Alyssum brevifolium
* Alyssum collinum
* Alyssum erigens
* Alyssum flexicaule
* Alyssum montanum var. aitanicum
* Alyssum montanum var. alcalatenicum
* Alyssum montanum var. australe
* Alyssum montanum var. guilleriense
* Alyssum montanum var. pedemontanum
* Alyssum montanum var. pradense
* Alyssum montanum var. psammeum
* Alyssum montanum var. ramosissimum
* Alyssum montanum var. rhodanense
* Alyssum montanum var. xerophilum
* Alyssum petrophilum
* Alyssum porphyreticum
* Alyssum psammeum
* Alyssum rhodanense
* Alyssum samborense
* Alyssum vernale
* Alyssum xerophilum
* Anodontea arenaria
* Clypeola montana
* Crucifera alyssum
* Moenchia saxatilis

## Usos

Alyssum montanum és molt utilitzat en jardineria. Com a característica principal és ultraresistent (suporta temperatures de -20 °C), és entapissant, fa molt nombroses flors, encara que petites, que formen grups compactes olorosos. Ideal per a rocalles.

## Estudis

* Es va estudiar la resposta dels sistemes radiculars d'Alyssum montanum als nivells de Cu. També es va fer recerca sobre els canvis en el contingut de clorofil·la i metall i la funció fotosintètica. Les baixes concentracions en la solució nutritiva no van afectar l'allargament de l'arrel, probablement a causa del desenvolupament de cotolerància a Cu i les plantes són tolerants a Zn i Pb.
* L'Estudi se centra en les poblacions de A. montanum d'Europa central, una espècie que és altament variable respecte a la seva morfologia, nivells de ploidia i requisits ecològics. Aquesta variació es reflecteix naturalment en diversos tàxons infraespecífics reconeguts, i existeixen diverses opinions respecte al seu valor i circumscripcions. Basant-se en el polimorfisme de la longitud del fragment amplificat (AFLP), així com en les proves morfomètriques i de citometria de flux, han demostrat que els patrons de variació contradiuen els conceptes taxonòmics actuals d'aquesta espècie.

## Referències

* 1 2 «botgeta muntanyenca». Noms de plantes. Corpus de fitonímia catalana. TERMCAT, Centre de Terminologia. [Consulta: 1r abril 2022].
* ↑ Flora Ibérica gen. Alyssum
* ↑ Manual de plantas de jardín. Serbal, 1984. ISBN 84-7628-007-6.
* ↑ «Copper-induced changes on growth, metal content and photosynthetic function of Alyssum montanum L. plants». Environmental and Experimental Botany, Volume 34, Issue 2,, 01-04-1994, pàg. 165-172.
* ↑ «Genetic and morphological variation in the diploid–polyploid Alyssum montanum in Central Europe: taxonomic and evolutionary considerations». Plant Systematics and Evolution, 01-06-2011.